মদ্রিচ এক সময়ে খেলতেন ক্রোয়েশিয়ার অন্যতম শীর্ষ স্থানীয় ক্লাব ডায়নামো জাগরেবে। আর ক্লাবের নির্বাহী কর্মকর্তা ছিলেন এক সময়ের সবচেয়ে প্রভাবশালী ব্যক্তিত্ব মামিচ। এছাড়া লুকা মদ্রিচ, দেজান লভরেন, সিমে ভারসালকোর মতো তারকার সঙ্গে একটি চুক্তি করেছিলেন তিনি। এই চুক্তিতে উল্লেখ করা ছিল যে ক্লাবের হয়ে তাঁরা যতদিন থাকবেন ততদিন তাঁদের সব খরচের দায়িত্ব নিবেন মামিচ নিজে। কিন্তু আলাদা একটি চুক্তি হয়েছিল তাদের সঙ্গে এবং যেখানে বলা হয়েছিল যদি খেলোয়াড়রা কখনো এই ক্লাব ছেড়ে অন্য ক্লাবে পাড়ি জমান, সেই ক্ষেত্রে তাঁদেরকে ট্রান্সফার ফির একটি অংশ মামিচকে দিয়ে যেতে হবে। সেই সঙ্গে আরও একটি চুক্তিতে বপা হয়েছিলো কোন খেলোয়াড় যদি এক দল থেকে অন্য দলে ট্রান্সফার হয় সে ক্ষেত্রে ট্রান্সফার ফির একটি অংশ আয় করেন দলের এজেন্টরা। আর এই সময় চুক্তি মেতে সেই চুক্তিতে সই করেছিলেন মদ্রিচ।